**U G O V O R**

**O IZVOĐENJU RADOVA POJAČANOG ODRŽAVANJA ODVOJAK ULICE LJ.B.ĐALSKOG DO kbr. 89**

Ugovorne strane :

1. Naručitelj :

OPĆINA STUBIČKE TOPLICE

Viktora Šipeka 16

Stubičke Toplice

OIB:15490794749

KLASA: 360-01/16-01/03

BROJ: 2113/03-03-16-

Datum : 2016.god.

2. Izvoditelj :

naziv

adresa

OIB:

Broj :

Datum :

OPĆINA STUBIČKE TOLICE (OIB:15490794749), Stubičke Toplice, Viktora Šipeka 16 ( u daljnjem tekstu : Naručitelj) koju zastupa općinski načelnik Josip beljak, dipl.ing.agr.

i

izvođač sa sjedištem u OIB: , kojeg zastupa \_-(u daljnjem tekstu: Izvođač)

sklopili su sljedeći

**U G O V O R**

**O IZVOĐENJU RADOVA POJAČANOG ODRŽAVANJA ODVOJAK ULICE LJ.B.ĐALSKOG DO kbr. 89**

PREDMET UGOVORA

Članak 1.

Naručitelj ustupa, a Izvoditelj preuzima izvođenje radova POJAČANOG ODRŽAVANJA ODVOJKA ULICE LJUBE BABIĆA ĐALSKOG DO kbr. 89, koja se u Bazi nerazvrstanih cesta vodi pod oznakom NC SS-1, u skladu s Izvoditeljevom ponudom od \_\_\_\_\_\_ 2017.godine u postupku za nabavu radova, za koji je poziv na dostavu ponuda poslan preporučenom pošiljkom dana .

Članak 2.

Izvoditelj se obvezuje da će radove iz prethodnog članka izvesti prema vrsti, u količini i po cijenama iz Troškovnika radova, koji čini sastavni dio ovog Ugovora. Ukoliko se ukaže potreba za izvođenjem radova koji nisu predviđeni u Troškovniku radova (višak radova ili dodatni radovi), ti se radovi mogu izvesti uz prethodnu suglasnost Naručitelja, i po cijenama iz Troškovnika radova (za višak radova), odnosno po cijenama koje će se utvrditi na bazi Izvoditeljeve ponude sporazumno, između Naručitelja i Izvoditelja (za dodatne radove).

Članak 3.

Izvoditelj je obvezan izvesti radove prema odobrenoj projektnoj dokumentaciji. Za svako odstupanje od projektne dokumentacije Izvoditelj je obvezan prethodno pribaviti od Naručitelja pismenu suglasnost.

Ukoliko se radi o takvom odstupanju zbog kojeg je potrebno mijenjati tehničku dokumentaciju, Naručitelj se obvezuje da će izvršiti izmjene u dogovorenom roku ili ovlastiti Izvoditelja da ih on sam izvrši.

O potrebi odstupanja od tehničke dokumentacije Izvoditelj će pismeno obavijestiti Naručitelja uz navođenje razloga odstupanja.

O vrsti i količini izvedenih radova Izvoditelj vodi propisane evidencije: građevinski dnevnik i građevinsku knjigu.

CIJENA RADOVA

Članak 4.

Ukupna vrijednost radova, koja je iskazana u Troškovniku radova, a koja je predviđena da će se izvesti na temelju ovog Ugovora, iznosi:

\_\_\_\_\_\_\_\_\_\_\_\_\_\_ kn

Slovima: .

Jedinične cijene radova po ovom Ugovoru su nepromjenjive i fiksne.

Na navedeni iznos Naručitelj će obračunati i platiti porez na dodanu vrijednost po stopi od 25% (postupak prijenosa porezne obveze sukladno odredbi članka 75. st. 3. Zakona o porezu na dodanu vrijednost, Narodne novine br. 73/13, 99/13 – Rješenje USRH i 148/13 ).

Ugovorne strane izvršit će konačni obračun po otklanjanju svih zapisnički utvrđenih nedostataka kod primopredaje, a za koje je odgovoran Izvoditelj.

ROKOVI IZVOĐENJA

Članak 5.

Izvoditelj se obvezuje radove iz članka 1. ovog Ugovora započeti odmah po uvođenju u posao od strane Naručitelja i završiti ih za 30 radnih dana.

Ugovorne strane su suglasne kako ugovoreni rok dovršenja radova predstavlja bitan element ovog ugovora.

Članak 6.

Ako Izvoditelj ustupljene radove ne izvrši u ugovornom roku, dužan je na ime ugovorne kazne platiti Naručitelju 2‰ (dva promila) od ukupne vrijednosti ugovorenih radova za svaki kalendarski dan prekoračenja roka iz članka 5. st.1. ovog Ugovora.

Ukupni iznos ugovorne kazne ne može prijeći 5% (pet posto) ukupne vrijednosti radova.

Radi naplate ugovorne kazne Naručitelj ima pravo od situacije Izvoditelja odbiti obračunati iznos ugovorne kazne, a Izvoditelj se mora pismeno obavijestiti o visini obračunate kazne.

Ugovorna kazna ne oslobađa Izvoditelja naknade štete zbog neizvršenja radova u ugovorenom roku.

Članak 7.

Rokovi za dovršenje radova mogu se produžiti:

1. zbog prirodnih događaja koji se smatraju "višom silom" (potresa, poplava, požara, snijega, niska temperatura ispod -5oC),
2. zbog zastoja izazvanog djelovanjem nadležnih organa, a koji se ne mogu staviti u krivnju Izvoditelju,
3. zbog naknadnih i nepredviđenih radova (višak radova ili dodatni radovi) u opsegu većem od 10% vrijednosti ugovorenih radova,
4. kao i u slučaju produženja roka sporazumno s Naručiteljem.

Ove činjenice moraju biti evidentirane u građevinskom dnevniku.

O nastanku i prestanku više sile Izvoditelj je dužan obavijestiti Naručitelja pismeno u roku 12 sati od nastanka ili prestanka više sile i osigurati dokaze od za to ovlaštenih organa.

OBRAČUN I NAČIN PLAĆANJA

Članak 8.

Obračun izvršenih radova vršit će se putem ispostavljenih privremenih i okončane situacije a prema stvarno izvršenim količinama obračunatim u građevinskoj knjizi.

Iznosi iz situacija uplaćuju se na Izvođačev žiro račun broj: IBAN, BANKA

Naručitelj je dužan privremene situacije i okončanu situaciju pregledati i ovjeriti u roku od 8 (osam) dana po primitku, te isplatiti Izvoditelju u roku ne kasnijem od 60 dana od dana ovjere situacije.

Ukoliko Naručitelj ospori jedan dio situacije, on je dužan neosporeni dio isplatiti Izvoditelju u prije navedenom roku, a osporeni dio raspraviti s Izvoditeljem najkasnije do ispostavljanja sljedeće situacije.

U situaciji se može osporiti samo ono što je u nju uneseno, a nije u skladu s Ugovorom i stvarnim stanjem izvedenih radova. Naručitelj je dužan pismeno obrazložiti razloge osporavanja.

NAKNADNI I NEPREDVIĐENI RADOVI

Članak 9.

Izvoditelj je dužan izvesti i dodatne radove, odnosno višak radova koji su vezani sa radovima iz ovog Ugovora. O potrebi izvođenja Izvoditelj obavještava Naručitelja prema redovnom tijeku stvari, te se isti naručuju putem upisa u građevinski dnevnik. Izvoditeljeva ponuda za naknadne radove prezentira se naručitelju kroz analizu cijena za pojedinu stavku dodatnih radova.

O izvođenju dodatnih i viška radova sklopiti će se Aneks ovom Ugovoru, a Izvoditelj može početi s izvođenjem takvih radova kada Naručitelj pismeno usvoji ponudu.

OBVEZE IZVOĐAČA

Članak 10.

Izvođač se obvezuje:

1. Pridržavati se tehničke dokumentacije.
2. Radove izvoditi prema tehničkim normativima i prema važećim propisima.
3. Ugrađivati materijal koji odgovara važećim propisima i tehničkim normativima.
4. Pravovremeno poduzimati mjere za sigurnost objekata i radova, opreme i materijala, radnika, prolaznika, prometa, susjednih objekata i okoline.
5. Pismeno obavijestiti Naručitelja o imenovanju voditelja radova, a najkasnije 3 (tri) dana prije početka izvođenja radova,
6. o svom trošku svakodnevno za vrijeme odvijanja radova, održavati red i čistoću na površinama koje se koriste kao gradilište, a po završetku radova mjesto izvođenja radova predati uredno i očišćeno od otpadaka i drugog neupotrebljivog materijala.

Za slučaj promjene voditelja u tijeku izvođenja radova, pismena obavijest o tome poslat će se Naručitelju odmah po nastaloj promjeni.

STRUČNI NADZOR

Članak 11.

Nadzor nad izvođenjem radova ugovorenih ovim Ugovorom obavlja Nadzorni inženjer koga imenuje Naručitelj.

Nadzorni inženjer pridržava se u provedbi stručnog nadzora građenja odredbe čl. 58. Zakona o gradnji.

TEHNIČKI PREGLED, KONAČNI OBRAČUN I PRIMOPREDAJA RADOVA

Članak 12.

Završetak radova utvrđuje se upisom u građevinski dnevnik. Primopredaja objekta izvršit će se odmah po završetku radova.

Ugovorne strane dužne su odmah ili najkasnije u roku 8 dana od završetka radova, imenovati svoje predstavnike u povjerenstvo za primopredaju i o tome obavijestiti drugu ugovornu stranu.

Prigodom primopredaje radova vodit će se zapisnik u kojem će se navesti svi potrebni elementi za primopredaju i konačan obračun. Zapisnik o primopredaji potpisuju ovlašteni predstavnici ugovornih strana.

Uočene nedostatke prilikom primopredaje radova Izvođač je dužan o svom trošku otkloniti u roku određenom u primopredajnom zapisniku.

Troškove predstavnika ugovornih strana u povjerenstvu snosi svaka strana za svoje predstavnike.

JAMSTVO ZA KVALITETU RADOVA

Članak 13.

Izvoditelj radova jamči za kvalitetu izvedenih radova i obvezuje se da će otkloniti sve nedostatke nastale u jamstvenom roku.

Izvoditelj ne odgovara za kvarove nastale nasilnim oštećenjem ili nestručnim rukovanjem od strane korisnika građevine.

Za ugrađenu opremu važi trajanje i opseg jamstvenog roka njezinog proizvođača.

Za radove važi trajanje i opseg jamstvenog roka 2 (dvije) godine od uspješno izvršenog tehničkog pregleda, odnosno primopredaje objekta.

Izvođač se obvezuje da će o svom trošku otkloniti sve nedostatke u okviru jamstva i to u roku od 30 dana ili u drugom roku utvrđenom po Povjerenstvu za primopredaju radova, odnosno po predstavniku Naručitelja.

Ukoliko Izvođač u utvrđenom roku ne otkloni utvrđene nedostatke ili ne pristupi otklanjanju tih nedostataka, Naručitelj si pridržava pravo da te radove povjeri drugom poduzeću na teret Izvođača, o čemu ga je dužan pismeno izvijestiti.

JAMSTVO ZA UREDNO IZVRŠENJE UGOVORA

Članak 14.

Ugovorne strane utvrđuju da je prilikom sklapanja ovog Ugovora, Izvođač predao Naručitelju jamstvo za uredno izvršenje ugovora, koje Naručitelj ima pravo naplatiti u slučaju povrede ugovornih obveza utvrđenih ovim Ugovorom, od strane Izvođača.

SPOROVI I NADLEŽNOST

Članak 15.

Sve eventualne sporove iz ovog Ugovora, ugovorne strane prvenstveno će rješavati sporazumno, a u slučaju spora ugovara se mjesna nadležnost stvarno nadležnog suda prema sjedištu Naručitelja.

ZAVRŠNE ODREDBE

Članak 16.

Na odnose ugovornih strana koji nisu drukčije regulirani ovim Ugovorom primjenjuju se odredbe Zakona o gradnji i Zakon o obveznim odnosima.

Članak 17.

Prilog ovog Ugovora, koji čini njegov sastavni dio, je Troškovnik radova te cjelokupna dokumentacija nastala u postupku nabave.

Ovaj Ugovor sastavljen je u pet (5) istovjetnih primjeraka, od kojih Naručitelj zadržava tri (3), a Izvođač dva (2) primjerka.

ZA IZVODITELJA: ZA NARUČITELJA: